Publication: Magyar Közlöny
Issue: MK-2001-79 (Year: 2001, Number: 79)
Era: 1990-2004
Section: Az 1990. évi X. törvény jelentős részben a nemzetbiztonsági szolgálatokról szólt, a nemzetbiztonsági szolgálatok
Paragraph Index: 133

Az 1990. évi X. törvény jelentős részben a nemzetbiztonsági szolgálatokról szólt, a nemzetbiztonsági szolgálatok szervezetének változását rendezte és csak e szervezetnek a rendőrséggel korábban fennállott kapcsolata megszüntetésének kiegészítéseként mondta ki, hogy a rendőrség bűnüldöző tevékenységének meghatározott eseteiben titkosszolgálati eszközöket is alkalmazhat (6. §). A törvény kimondta, hogy a nemzetbiztonsági szolgálatok hivatásos és polgári állományú tagjának a rendőrséggel fennálló szolgálati, illetőleg munkaviszonya megszűnt, a nemzetbiztonsági szolgálat ettől kezdve nem a belügyminiszter irányítása alá tartozott (7—9. §).

Source: https://magyarkozlony.hu/hivatalos-lapok/fad908e513db4dbc6240d76f6518842af0001bab/dokumentumok/a59799df294c9688f950f3e6106e543af634106e/letoltes